6. pielikums
Iepirkum Id. Nr. RSU 2024/74/AK
nolikumam
LĪGUMA PROJEKTS
LĪGUMS Nr. ____________________
par veselības apdrošināšanu

Rīgā,	                                                     Dokumenta parakstīšanas datums ir pēdējā pievienotā
droša elektroniskā paraksta un tā laika zīmoga datums
Rīgas Stradiņa universitāte (sertificēta atbilstīgi ISO 9001 standartam „Kvalitātes pārvaldības sistēmas. Prasības” un atbilstīgi LVS EN ISO 50001 standartam ,,Energopārvaldības sistēmas. Prasības un lietošanas norādījumi”) tās ____ (Amats) _____ (Vārds Uzvārds) personā, kurš rīkojas pamatojoties uz ______________ (pārstāvības pamats –pilnvara, rīkojums, nolikums u.c.) (turpmāk – Pasūtītājs), no vienas puses,
un 
________ “___________________” tās ____ (Amats) _____ (Vārds Uzvārds) personā, kurš rīkojas pamatojoties uz ______________ (pārstāvības pamats – statūti, pilnvara, rīkojums u.c.) (turpmāk – Apdrošinātājs), no otras puses (abi kopā turpmāk – Puses), 
pamatojoties uz atklāta konkursa “Veselības apdrošināšana”, iepirkuma identifikācijas Nr. RSU 2024/74/AK (turpmāk – Atklāts konkurss) rezultātiem, 
noslēdz šāda satura līgumu (turpmāk – Līgums):
1. Līguma priekšmets
1.1. Pasūtītājs pasūta un Apdrošinātājs apņemas sniegt veselības apdrošināšanas pakalpojumus Pasūtītāja personālam saskaņā ar Tehnisko specifikāciju – tehnisko piedāvājumu (turpmāk – Pakalpojums), kas pievienots Līgumam kā tā 1. pielikums un ir neatņemama Līguma sastāvdaļa. 
1.2. Pakalpojuma sniegšanas termiņš ir 12 (divpadsmit) mēneši, noslēdzot apdrošināšanas līgumus (polises) uz 1 (vienu) periodu. Apdrošināšanas līguma (polises) darbības periods ir no 2024. gada 1. septembra līdz 2025. gada 31. augustam. Pusēm vienojoties Līgumā noteiktajā kārtībā, Pakalpojumu sniegšanas termiņš var tik pagarināts, noslēdzot apdrošināšanas  līgumu (polisi) ar darbība periodu un no 2025. gada 1. septembra līdz 2026. gada 31. augustam.
1.3. Pakalpojuma izpildes vieta ir Latvijas Republikas teritorija.
2. Līguma un apdrošinājuma summa, apdrošināšanas prēmija un norēķinu kārtība
2.1. Kopējā Līguma summa par Pakalpojumu atbilst Apdrošinātāja iesniegtajam piedāvājumam un kopumā visā Līguma darbības laikā nepārsniedz __________ EUR (__________ euro un __ centi) bez pievienotās vērtības nodokļa (turpmāk – Līgumcena),  ko veido:
2.1.1. veselības apdrošināšanas pamata programma paredzētajam apdrošināmo personu skaitam (t.i. 2050 personas) visā apdrošināšanas periodā (t.sk. iespējamo Līguma 1.2. punktā norādīto  Pakalpojuma sniegšanas termiņa pagarinājumu) – _____ EUR (__________ euro un __ centi) bez PVN;
2.1.2. iespējamais papildu apdrošināmo personu skaita pieaugums līdz 10% (desmit procentiem) (t.i. 205 personas) Pakalpojuma sniegšanas termiņā (t.sk. iespējamajā Līguma 1.2. punktā norādītajā Pakalpojuma sniegšanas termiņa pagarinājumā) – _____ EUR (__________ euro un __ centi) bez PVN.
2.2. Papildus Līgumcenai Pasūtītājs maksā PVN Latvijas Republikā spēkā esošajos normatīvajos aktos noteiktajā apmērā, ja tāds konkrētajam Pakalpojumam paredzēts.
2.3. Gada apdrošinājuma summa katrai apdrošinātajai personai, kura apdrošināta saskaņā pamata programmu ir  __________ EUR (__________ euro un __ centi). 
2.4. Līgumcenā ir iekļautas visas izmaksas, ja Līgumā attiecībā uz atsevišķām izmaksām tieši nav noteikts citādāk, tajā skaitā, spēkā esošajos normatīvajos aktos paredzētie nepieciešamie nodokļi/nodevas (izņemot PVN), kā arī visas izmaksas, kas saistītas un nepieciešamas Pakalpojuma pilnīgai un kvalitatīvai izpildei atbilstīgi Līguma un tā pielikumu prasībām.
2.5. Pasūtītājs veselības apdrošināšanas prēmijas apmaksu veic reizi ceturksnī uz Apdrošinātāja Līgumā norādīto bankas kontu 30 (trīsdesmit) dienu laikā pēc Apdrošinātāja izrakstīta rēķina saņemšanas.
2.6. Pasūtītājs samaksu par papildus izsniegtajām veselības apdrošināšanas polisēm un kartēm veic par visu apdrošināšanas periodu vienu reizi mēnesī uz Apdrošinātāja Līgumā norādīto bankas kontu 30 (trīsdesmit) dienu laikā pēc Apdrošinātāja izrakstīta rēķina, veselības apdrošināšanas polišu un karšu nodošanas Pasūtītājam.
2.7. Pirmstermiņa izbeigto veselības apdrošināšanas neizmantoto apdrošināšanas prēmijas daļu, kas tiek aprēķināta proporcionāli par pilniem atlikušajiem polises darbības mēnešiem, skaitot no kartes atdošanas dienas, Apdrošinātājs atmaksā uz Pasūtītāja Līgumā norādīto bankas kontu 10 (desmit) darba dienu laikā pēc Līguma 5.1.5. apakšpunktā norādīto dokumentu saņemšanas.
2.8. Izrakstot rēķinu tajā obligāti jānorāda Pasūtītāja Līguma numurs, datums un Pasūtītāja kontaktpersona, pretējā gadījumā Pasūtītājs ir tiesīgs bez soda sankciju piemērošanas kavēt šajā punktā noteikto maksājumu termiņu.
2.9. Pasūtītājs pieņem un atzīst Apdrošinātāja elektronisko (nodokļu) rēķinu, ja tas noformēts atbilstoši normatīvo aktu prasībām un nosūtīts uz elektronisko adresi e-rekini@rsu.lv. Pretējā gadījumā Apdrošinātājam jāiesniedz Pasūtītājam rēķins rakstveidā.
2.10. Maksājumi tiek veikti tikai uz Līgumā norādīto Apdrošinātāja kontu. Norēķinu konts var tikt mainīts tikai uz Apdrošinātāja iesniegtas un apstiprinātas informācijas pamata, atbilstoši Līguma 10.10. punkta nosacījumiem, slēdzot rakstveida vienošanos par grozījumiem Līgumā.
2.11. Pasūtītājs Līguma ietvaros nav saistīts ar konkrētu apdrošināmo personu skaitu. Apdrošināmo personu skaits tiks precizēts Līguma noslēgšanas brīdī, kā arī  Līguma darbības laikā tas var mainīties atbilstoši Līgumā un tā 1. pielikumā norādītajam apjomam. 
2.12. Papildus programmu prēmijas par apdrošinātā personāla personiskajiem līdzekļiem noteiktas Finanšu piedāvājumā (Līguma 2. pielikums). Gada apdrošinājuma summas un apdrošināšanas nosacījumi noteikti Tehniskajā specifikācijā – tehniskajā piedāvājumā (Līguma 1. pielikums). Prēmiju apmaksu Apdrošinātājam apdrošinātās personas veic personīgi, pamatojoties uz Apdrošinātāja izrakstītu rēķinu.
2.13. Pasūtītājs Atklātā konkursā izmanto apdrošināšanas brokera – sabiedrības ar ierobežotu atbildību “AVL FINANCE”, reģistrācijas numurs 40003790869, pakalpojumus. Kopējais atlīdzības apmērs, ko Apdrošinātājs maksā brokerim, ir ne vairāk kā 7% no apdrošināšanas līguma summas (samaksātās apdrošināšanas prēmijas) saskaņā ar Pasūtītāja un sabiedrības ar ierobežotu atbildību “AVL FINANCE” 2024. gada 18. aprīļa līgumu Nr. 3-L-1/243/2024.
3. Līguma izpildes kārtība
3.1. Pasūtītājs 3 (trīs) darba dienu laikā pēc Līguma noslēgšanas iesniedz Apdrošinātājam apdrošināmo sarakstu e-pastā šifrētā veidā, par katru apdrošināmo personu norādot šādu informāciju – vārds, uzvārds, personas kods, papildu programmas izvēle. Sarakstā norāda nosūtīšanas izstrādātāja vārdu, uzvārdu, ieņemamo amatu un tālruņa numuru.
3.2. Apdrošinātājs piegādā personāla individuālās apdrošināšanas kartes Pasūtītājam 10 (desmit) darba dienu laikā no Līguma 3.1. punktā norādītā apdrošināmo saraksta saņemšanas dienas. Personāla individuālās apdrošināšanas karšu piegādes vieta ir Dzirciema iela 16, Rīga, Latvijas, LV-1007, kas Līguma darbības laikā var tikt mainīta. 
3.3. Izmaiņas polisei pievienotajā sarakstā tiek veiktas vienu reizi mēnesī, izstrādājot vienošanos par izmaiņām polises pielikumā. Attiecībā uz personālu, kuri pieņemti darbā vai ar kuriem izbeigtas darba tiesiskās attiecības, Apdrošinātājs vienošanos par izmaiņām polises pielikumā, rēķinu un personāla individuālās apdrošināšanas kartes piegādā Pasūtītājam 5 darba dienu laikā no Pasūtītāja pieprasījuma saņemšanas dienas un Līguma 3.1.punktā norādītās informācijas saņemšanas dienas.
4. Apdrošinātāja saistības
4.1. Apdrošinātājs apņemas:
4.1.1. nodrošināt katram apdrošinātajam individuālo elektronisko un/vai plastikāta apdrošināšanas karti, kā arī citus Apdrošinātāja izstrādātus materiālus (piemēram, apdrošināšanas noteikumi, programmas apraksts, izņēmumu saraksts, līgumorganizāciju saraksts un Apdrošinātāja kontaktinformācija), kas nepieciešama Pakalpojuma saņemšanai;
4.1.2. nodrošināt Pakalpojumu sniegšanu saskaņā ar Līgumu un Tehnisko specifikāciju – tehnisko piedāvājumu (1. pielikums);
4.1.3. veikt apdrošināšanas atlīdzības izmaksu ne vēlāk kā 5 (piecu) darba dienu laikā no pieteikuma un nepieciešamo dokumentu iesniegšanas Apdrošinātāja norādītajā vietnē elektroniski, birojā vai filiālē, ja par apdrošināšanas līgumā un programmās paredzētajiem pakalpojumiem apdrošinātie samaksu veikuši no personīgajiem līdzekļiem;
4.1.4. nodrošināt bezmaksas nepieciešamo dokumentu kopiju, kā arī izziņu izsniegšanu, tai skaitā iesniegšanai Valsts ieņēmumu dienestā;
4.1.5. pēc Pasūtītāja pieprasījuma saņemšanas sniegt atlīdzību statistiku par Pasūtītāja veselības apdrošināšanas polisi 2024./2025. gada un 2025./2026. gada periodā – kopējo prognozēto rentabilitāti par gada periodu un esošo uz pieprasījuma brīdi, kā arī atsevišķi datus par pakalpojumu grupām ambulatorajiem pakalpojumiem un papildprogrammām;
4.1.6. nekavējoties ziņot Pasūtītājam par tādiem apstākļiem Pakalpojuma izpildes gaitā, kas var ietekmēt un/vai aizkavēt Pakalpojuma izpildi, pasliktināt sniegtā Pakalpojuma kvalitāti vai kā citādi negatīvi ietekmēt Pakalpojumu;
4.1.7. visā Līguma darbības laikā nodrošināt Pakalpojuma sniegšanai nepieciešamo atļauju un licenču spēkā esamību, ja normatīvie akti tādas Pakalpojuma veikšanai nosaka.
4.2. Apdrošinātājam nav tiesību bez iepriekšēja saskaņojuma ar Pasūtītāju nodot Pakalpojuma vai tā daļas izpildi trešajām personām.
4.3. Apdrošinātājs ir tiesīgs:
4.3.1. par kvalitatīvu, atbilstoši Līguma un normatīvo aktu noteikumiem sniegtu Pakalpojumu saņemt samaksu Līgumā noteiktajā kārtībā, termiņā un apmērā;
4.3.2. ievērojot Līguma noteikumus, pieprasīt un saņemt no Pasūtītāja visu nepieciešamo informāciju, materiālus, dokumentus un atbalstu, kas nepieciešama kvalitatīvai Pakalpojuma sniegšanai.
4.4. Apdrošinātājs apņemas nekavējoties, bet ne vēlāk kā 3 (trīs) darba dienu laikā, rakstveidā informēt Pasūtītāju, ja Līguma izpildes laikā:
4.4.1. tiesā tiek ierosināta Apdrošinātāja maksātnespējas, vai tiesiskās aizsardzības (ārpustiesas tiesiskās aizsardzības) procesa lieta, vai pieņemts lēmums par Apdrošinātāja likvidācijas procesa uzsākšanu; 
4.4.2. Apdrošinātāja saimnieciskā darbība tiek apturēta;
4.4.3. Apdrošinātājs tiek reģistrēts ar PVN apliekamo personu reģistrā vai izslēgts no tā;
4.4.4. Apdrošinātājam tiek piemērotas vai uz Līgumu ir attiecināmas attiecīgās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
5. Pasūtītāja saistības
5.1. Pasūtītājs apņemas:
5.1.1. iesniegt Apdrošinātājam elektroniski uz Līgumā norādītās kontaktpersonas e-pasta adresi apdrošināmo personu sarakstu atbilstoši Līguma 3.1. punktā norādītajam;
5.1.2. ievērot Līguma un polises noteikumus;
5.1.3. sniegt visu nepieciešamo informāciju, dokumentus, materiālus un atbalstu, kas nepieciešams kvalitatīvai Pakalpojuma sniegšanai, ja to nevar iegūt pats Apdrošinātājs;
5.1.4. veikt maksājumus saskaņā ar Apdrošinātāja iesniegtajiem rēķiniem Līgumā noteiktajā kārtībā un termiņā;
5.1.5. līdz katra mēneša 1. datumam elektroniski uz Līgumā norādītās kontaktpersonas e-pasta adresi nosūtīt Apdrošinātājam pieprasījumu Līguma 3.3. punktā norādītās vienošanās par izmaiņām polises pielikumā izstrādāšanai, norādot personas, kurām veselības apdrošināšanas polises un kartes darbība ir izbeidzama, un personas, kuras nepieciešams apdrošināt saskaņā ar Līguma noteikumiem;
5.1.6. informēt Apdrošinātāju par visiem apstākļiem, par iespējamiem vai paredzamiem kavējumiem, kas ietekmē vai var ietekmēt noteikto Pakalpojuma precīzu un pilnīgu izpildi.
5.2. Pasūtītājs katram apdrošinātajam nodrošina veselības apdrošināšanas polises individuālo karti (elektroniskā formātā vai plastikāta karti) un citus Apdrošinātāja izstrādātos materiālus (piemēram, apdrošināšanas noteikumi, programmas apraksts, izņēmumu saraksts, līgumorganizāciju saraksts un Apdrošinātāja kontaktinformācija) pēc to saņemšanas no Apdrošinātāja. 
5.3. Pasūtītājs ir tiesīgs:
5.3.1. izvirzīt pretenziju Apdrošinātājam, ja tiek konstatēti trūkumi vai, ja Pasūtītāju neapmierina saturs, kvalitāte vai citi aspekti;
5.3.2. saņemt no Apdrošinātāja informāciju un skaidrojumus par Līguma izpildes gaitu un citiem Līguma izpildes jautājumiem.
5.4. Pasūtītājam ir tiesības nodot ar Līgumu saistīto informāciju tā izpildes kontrolē iesaistītajām institūcijām saskaņā ar normatīvajiem aktiem un/vai citiem noslēgtajiem Līgumiem, kā arī tiesības no Līguma izrietošo maksājumu piedziņu nodot trešajām personām.
6. Pušu mantiskā atbildība
6.1. Puses saskaņā ar Civillikumu ir pilnībā atbildīgas par otrai Pusei vai trešajām personām nodarītiem tiešiem zaudējumiem, kas radušies Līgumā noteikto pienākumu neizpildes, nepilnīgas izpildes vai normatīvo aktu noteikumu pārkāpumu rezultātā.
6.2. Ja Puse vispār neizpilda kādu no Līguma vai tā pielikumiem izrietošajām saistībām, vainīgā Puse par katru no pārkāpumiem maksā otrai Pusei vienreizēju līgumsodu par katru neizpildes gadījumu 200,00 EUR (divi simti euro, 00 centi) apmērā.
6.3. Ja Puse kādu no Līguma vai tā pielikumiem izrietošu saistību izpilda nepienācīgi vai neizpilda īstā laikā (termiņā), vainīgā Puse par katru no pārkāpumiem maksā pretējai Pusei līgumsodu 0,5% apmērā no laikā neizpildītās saistības summas par katru nokavēto dienu, ja saistība ir izsakāma naudas izteiksmē, vai 200,00 EUR (divi simti euro, 00 centi) par katru nokavēto dienu, ja saistība nav izsakāma naudas izteiksmē. Līgumsodu apmērs katrai Pusei pavisam kopā nedrīkst pārsniegt 10% (desmit procenti) no Līgumcenas. 
6.4. Ja Puse pārkāpj Līguma 7. nodaļā noteiktās konfidencialitātes saistības, kas ir radījis vai reāli var radīt kaitējumu otrai Pusei vai ar to saistītiem subjektiem, vainīgā Puse pēc otras Puses pieprasījuma maksā līgumsodu 1000,00 EUR (viens tūkstotis euro, 00 centi) apmērā par katru atsevišķu šādu pārkāpuma gadījumu, kā arī sedz ar konfidencialitātes pārkāpumu nodarītos zaudējumus. 
6.5. Ja Apdrošinātājs nenodrošina personas datu apstrādes nosacījumus, kas atrunāti Līguma 8. nodaļā, Apdrošinātājs pēc Pasūtītāja pieprasījuma maksā Pasūtītājam līgumsodu 300,00 EUR (trīs simti euro, 00 centi) apmērā par katru šādu gadījumu.
6.6. Gadījumā, ja Pusēm atbilstoši 6. nodaļas noteikumiem jāmaksā līgumsods, tā apmaksa tiek veikta 15 (piecpadsmit) darba dienu laikā pēc attiecīgas pretenzijas un līgumsoda rēķina saņemšanas. 
6.7. Laikā, kad Apdrošinātāja saimnieciskā darbība ir apturēta, Pasūtītājam līgumsods netiek aprēķināts.
6.8. Līgumsoda samaksa neatbrīvo Puses no turpmākas saistību izpildes, ja vien Puses konkrētā gadījumā nevienojas savādāk.
6.9. Pasūtītājs ir tiesīgs ieturēt līgumsodu, veicot savstarpējos norēķinus ar Apdrošinātāju.
7. Konfidencialitāte
7.1. Visa informācija, ko kāda no Pusēm sniedz otrai Līguma izpildes laikā vai arī tā atklājas, pildot Līguma saistības, kā arī jebkura šīs informācijas daļa, tai skaitā, bet ne tikai informācija par otras Puses darbību, biznesa procesiem/funkcijām, finanšu stāvokli, darbinieku darba samaksu, tehnoloģijām, tai skaitā rakstiska, mutiska, datu formā uzglabāta, audio – vizuāla un jebkurā citā veidā uzglabāta informācija tiek prezumēta par konfidenciālu. Šaubu gadījumā Puses precizē attiecīgās informācijas statusu.
7.2. Pusēm nav tiesību izpaust konfidenciālu informāciju trešajām personām bez otras Puses rakstiskas piekrišanas. Katrai no Pusēm ar vislielāko rūpību un uzmanību ir jārūpējas par konfidenciālās informācijas drošību un aizsardzību. Pienākums neizpaust konfidenciālu informāciju ir spēkā arī pēc Līguma darbības beigām, kā arī pēc pirmstermiņa līgumattiecību pārtraukšanas.
7.3. Puses pienākums ir nodrošināt, ka tās amatpersonas, darbinieki, konsultanti un citas atbilstošas personas, kuras izmantos otras Puses konfidenciālo informāciju, saņems un izmantos to vienīgi Līguma izpildes nodrošināšanai un tikai nepieciešamajā apjomā, kā arī uzņemsies un ievēros vismaz tādas pašas konfidencialitātes saistības, kādas ir noteiktas Pusēm ar Līgumu.
7.4. Pienākums ievērot konfidencialitāti neattiecas uz informāciju, kura ir jāatklāj normatīvajos aktos noteiktām personām šajos aktos noteiktos gadījumos, apjomā un kārtībā.
8. Personas datu apstrāde
8.1. Personas datus, kurus Apdrošinātājs iegūst Līguma izpildes ietvaros, tai skaitā no paša datu subjekta vai trešās personas, Apdrošinātājs apstrādā saskaņā ar normatīvo aktu, tai skaitā Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasībām.
8.2. Līguma ietvaros Pasūtītājs un Apdrošinātājs personas datus apstrādā kā personas datu pārziņi.
8.3. Datu subjektu kategorijas: Pasūtītāja personāls. 
8.4. Personas datu kategorijas:
8.4.1. vārds;
8.4.2. uzvārds;
8.4.3. personas kods.
8.5. Līguma izpildes ietvaros saņemtos personu datus Apdrošinātājs apstrādā tikai līdz Līgumā noteikto mērķu sasniegšanai un neveic to apstrādi ilgāk, kā tas nepieciešams mērķim, kam tie ir nodoti.
8.6. Ja Līguma saistību izpildes ietvaros Apdrošinātājs ieguvis personas datus no citām personām, Apdrošinātājs šos personu datus apstrādā tika Līguma priekšmeta mērķa ietvaros, ievērojot piemērojamos normatīvos aktus.
8.7. Apdrošinātājs nedrīkst tam nodoto personas datu apstrādē iesaistīt trešās personas, kā arī veikt personas datu nodošanu trešajām personām, kā arī uz trešajām valstīm vai starptautiskām organizācijām bez saskaņošanas ar Pasūtītāju.
8.8. Apdrošinātājs neuzglabā personas datus ilgāk kā tas nepieciešams mērķim, kādam tie ir saņemti. Apdrošinātājs dzēš vai nodod atpakaļ Pasūtītājam Līguma izpildes ietvaros saņemtos personas datus ne vēlāk kā vienu mēnesi pēc Līguma saistību izpildes, ja Latvijas Republikas normatīvie akti nenoteic Apdrošinātājam pienākumu tos glabāt ilgāk. 
8.9. Tehniskie, organizatoriskie un citi drošības pasākumi:
8.9.1. Puses veic visus nepieciešamos administratīvos, tehniskos, organizatoriskos un drošības pasākumus, kas nepieciešami personas datu apstrādes drošībai, t.sk. pēc vajadzības nodrošina:
8.9.1.1. pakalpojumu konfidencialitāti, integritāti, pieejamību un noturību;
8.9.1.2. iespējamību savlaicīgi atjaunot personas datu piekļuvi tiem fiziska vai tehniska incidenta dēļ (t.sk. veicot datu rezerves kopijas);
8.9.1.3. procesu regulārai tehnisko un organizatorisko pasākumu apstrādes drošībai, efektivitātes testēšanu, izvērtēšanu un novērtēšanu;
8.9.1.4. žurnāldatu pierakstu glabāšanu;
8.9.2. Puses nodrošina, ka to darbinieki ir informēti un ievēro Līgumā noteiktos  pienākumus;
8.10. Incidentu pārvaldība un paziņošana par personas datu pārkāpumiem:
8.10.1. Puses sadarbojoties nodrošina atbilstību Regulas pienākumiem attiecībā uz incidentu, kā arī personas datu aizsardzības pārkāpumu konstatēšanu un izvērtēšanu;
8.10.2. Puses, ja ir aizdomas par personas datu pārkāpumu, nekavējoties, bet ne vēlāk kā 24 stundu laikā, paziņo par to otras Pusei atbildīgajai personai;
8.10.3. Puses dokumentē visus iespējamos personas datu pārkāpumus un incidentus, ietverot faktus par personas datu pārkāpumiem, to ietekmi un veiktajām novēršanas darbībām.
9. Nepārvarama vara
9.1. Puses tiek atbrīvotas no atbildības par Līguma saistību nepildīšanu nepārvaramas varas vai neparedzētu apstākļu dēļ, kurus attiecīgā puse (vai abas Puses) nevarēja ne paredzēt, ne novērst, ne ietekmēt un par kuru rašanos puses nav atbildīgas, izņemot Līgumā noteiktos gadījumus. Par šādiem apstākļiem atzīstamas stihiskas nelaimes, kara darbība, blokāde, civiliedzīvotāju nemieri, streiki, sakaru un kredītiestāžu darbība. Par nepārvaramas varas apstākļiem atzīstamas stihiskas nelaimes, kara darbība, blokāde, civiliedzīvotāju nemieri, streiki, sakaru un kredītiestāžu darbība. Neparedzēti apstākļi – Līgumā neparedzēti darbi vai citi objektīvi iemesli, kas nav atkarīgi no Apdrošinātāja un tiek konstatēti Līguma izpildes gaitā, Pusēm sastādot aktu. 
9.2. Katra no Pusēm, kuru Līguma ietvaros ietekmē nepārvaramas varas vai neparedzēti apstākļi, nekavējoties par to informē otru Pusi.
9.3. Ja kāda no Pusēm, kuras rīcību ietekmē nepārvarama vara vai neparedzēt apstākļi, bez objektīva iemesla neinformē otru Pusi par šādu apstākļu iestāšanos 5 (piecu) darbdienu laikā, attiecīgā Puse netiek atbrīvota no Līguma saistību izpildes.
9.4. Ja nepārvarama vara vai neparedzēti apstākļi ietekmē Līguma izpildi, Apdrošinātājs iesniedz savus priekšlikumus par izmaiņām Līguma izpildes apstākļos. Pasūtītājs 5 (piecu) darba dienu laikā pieņem lēmumu par Apdrošinātāja priekšlikumiem.
9.5. Ja nepārvaramas varas vai neparedzēti apstākļi turpinās ilgāk nekā 30 (trīsdesmit) kalendāra dienas, Puses kopīgi risina jautājumu par Līguma turpmāko izpildi vai izbeigšanu. Līguma izbeigšanas gadījumā, kuras pamats ir nepārvarama vara, nevienai no Pusēm nav tiesību prasīt zaudējumu atlīdzību.
10. Līguma darbības termiņš, grozījumu izdarīšana un Līguma izbeigšana
10.1. Līgums stājas spēkā ar tā abpusējas parakstīšanas dienu un ir spēkā ne ilgāk kā 14 (četrpadsmit) mēnešus, kuros ietilpst Līguma 1.2. punktā norādītais polises darbības periods no 01.09.2024. līdz 31.08.2025. Pusēm vienojoties, līguma darbības termiņš tiek pagarināts uz 12 (divpadsmit) mēnešiem, noslēdzot apdrošināšanas līgumu (polisi) ar darbības periodu no 01.09.2025. līdz 31.08.2026., līdz ar to kopējais līguma termiņš nepārsniedz 26 (divdesmit sešus) mēnešus. Gadījumā, ja Pasūtītajam vai Apdrošinātājam objektīvu iemeslu dēļ nav iespējams turpināt apdrošināšanu otrajā apdrošināšanas periodā, tas par to laicīgi, bet ne vēlāk kā 4 (četrus) mēnešus pirms otrā apdrošināšanas perioda sākuma, paziņo otrai Pusei.
10.2. Līgums var tikt izbeigts pirms termiņa jebkurā brīdī, Pusēm savstarpēji par to rakstveidā vienojoties. 
10.3. Puses ir tiesīgas vienpusēji izbeigt Līgumu vai atlikt Līguma izpildi bez sankciju piemērošanas gadījumā, ja tas pamatots ar valsts, pašvaldības vai augstākstāvošu iestāžu un institūciju izdotajiem normatīvajiem aktiem vai pārvaldes lēmumiem. 
10.4. Līgums tiek izbeigts nekavējoties, bez iepriekšēja rakstiska brīdinājuma un neatlīdzinot tādējādi radušos izdevumus un/vai zaudējumus, ja Pusēm tiek noteiktas vai uz Līgumu ir attiecināmas – attiecīgās starptautiskās vai nacionālās sankcijas, vai būtiskas un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas. 
10.5. Ja Apdrošinātājs tiek pakļauts sankcijām un neizpilda Līguma 4.4.4. apakšpunktā noteiktās saistības, Pasūtītājam pret Apdrošinātāju ir maksājuma atprasīšanas tiesība par laika periodu no sankciju spēkā stāšanās dienas līdz Līguma izbeigšanas dienai. 
10.6. Pasūtītājs ir tiesīgs nekavējoties izbeigt Līgumu, rakstveidā par to paziņojot Apdrošinātājam, ja Apdrošinātājs apzināti Pasūtītājam sniedzis nepatiesu informāciju, nav ievērojis godīgas konkurences principus vai ar nolūku veicis citas prettiesiskas darbības. 
10.7. Pasūtītājs ir tiesīgs vienpusēji izbeigt Līgumu, par to rakstveidā paziņojot Apdrošinātājam 10 (desmit) darba dienas iepriekš un neatlīdzinot tādējādi radušos izdevumus un/vai zaudējumus, ja:
10.7.1. Apdrošinātājs kavē individuālās apdrošināšanas karšu izsniegšanu ilgāk par 30 (trīsdesmit) dienām;
10.7.2. Apdrošinātājs Līguma noslēgšanas vai Līguma izpildes laikā pārkāpis normatīvo aktu prasības attiecībā uz Līguma slēgšanu vai izpildi;
10.7.3. ir pasludināts Apdrošinātāja maksātnespējas process vai iestājušies citi apstākļi, kas liedz vai liegs Apdrošinātājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
10.7.4. Apdrošinātājs pārkāpj vai nepilda citu būtisku Līgumā paredzētu pienākumu;
10.7.5. Apdrošinātājs Pasūtītājam nodarījis zaudējumus;
10.7.6. Apdrošinātājs ir patvaļīgi pārtraucis Līguma izpildi, tai skaitā Apdrošinātājs nav sasniedzams juridiskajā adresē vai biroja adresē.
10.8. Apdrošinātājam ir tiesības vienpusēji izbeigt Līgumu, par to rakstveidā paziņojot Pasūtītājam 10 (desmit) darba dienas iepriekš, neatlīdzinot tādējādi radušos izdevumus un/vai zaudējumus, ja Pasūtītājs ilgāk kā 30 (trīsdesmit) dienas kavē Līgumā noteikto Pakalpojuma apmaksas termiņu.
10.9. Līguma izbeigšanas gadījumā, ja Pasūtītājs uzskata noteiktu Pakalpojuma apjomu par pieņemamu, Pusēm ir pienākums noformēt atbilstošu aktu par noteiktā Pakalpojuma apjoma pieņemšanu un veikt savstarpējos norēķinus uz Līguma izbeigšanas dienu. 
10.10. Jebkādas izmaiņas Līgumā var tikt izdarītas vienīgi pēc abu Pušu rakstiskas vienošanās, kas ar to abpusējas parakstīšanas dienu kļūst par Līguma neatņemamu sastāvdaļu. Ja Puses nevar vienoties, spēkā paliek iepriekšējie Līguma noteikumi. 
10.11. Būtiskas izmaiņas Līguma punktos ir pieļaujamas atbilstoši Publisko iepirkumu likuma (turpmāk – PIL) 61. panta trešās daļas pirmajam punktam un var attiekties uz Līgumcenas pārskatīšanu, izvēles iespējas izmantošanu un jebkuriem citiem Līguma noteikumiem, ja izmaiņu nepieciešamība izriet no apstākļiem, kas radušies pēc Līguma noslēgšanas un kas Līguma slēgšanas brīdī nepastāvēja un nebija saprātīgi prognozējami. Tāpat būtiski Līguma grozījumi pieļaujami, iestājoties jebkādiem apstākļiem, kas atbilst jebkuriem no PIL 61. panta trešajā daļā minētajiem priekšnoteikumiem, tajā skaitā izmaiņas, kas saistītas ar Pakalpojumiem, var veikt, ja ir attiecināms kāds no turpmāk norādītajiem gadījumiem:
10.11.1. konstatēta nepieciešamība veikt tādus darbus, kas sākotnēji netika iekļauti tehniskajā specifikācijā, jo to nepieciešamību nebija iespējams paredzēt un šie darbi ir cieši saistīti ar Līguma izpildi. Tādā gadījumā attiecīgo darbu kopsumma nedrīkst pārsniegt 10% no Līgumcenas;
10.11.2. [bookmark: _GoBack]sakarā ar iepriekš neparedzamu apstākļu maiņu vai jaunu apstākļu iestāšanos, nepieciešamas izmaiņas Pakalpojuma veikšanas saturā, apjomā vai termiņos. Tādā gadījumā Pakalpojuma veikšanas termiņi tiek pagarināti samērīgi faktisakjiem apstākļiem.
10.12. Puse, kura iniciē Līguma 10.11. punktā noteiktās izmaiņas, iesniedz otrai Pusei rakstveidā objektīvi pamatotu iesniegumu, pēc kā Puses lemj par izmaiņu veikšanu vai atteikšanu. 
11. Citi noteikumi
11.1. Kā atbildīgo un pilnvaroto personu par Līguma izpildi, Pakalpojuma pieņemšanu, iespējamo papildinājumu vai izmaiņu saskaņošanu (izņemot Līguma grozījumu parakstīšanu) no Pasūtītāja puses Pasūtītājs nosaka ____________ (Vārds Uzvārds), tālr. ____________, e-pasta adrese: ____________, un no Apdrošinātāja puses Apdrošinātājs nosaka ____________ (Vārds Uzvārds), tālr. ____________, e-pasta adrese: ____________, izmaiņu personālsastāvā gadījumā vienpusēji informējot otru Pusi.
11.2. Pasūtītājs pilnvaro apdrošināšanas brokeri – sabiedrību ar ierobežotu atbildību  “AVL FINANCE”, Līguma ietvaros aizstāvēt Pasūtītāja un apdrošināto personu intereses veselības apdrošināšanas jautājumu risināšanā ar Apdrošinātāju. Atbildīgā kontaktpersona no apdrošināšanas brokera puses – Anastasija Sokolova, tālr. +37126425262, e-pasta adrese: anastasija@avlfinance.lv .
11.3. Dokumenti, ziņas, vai cita korespondence, kas ierakstītā pasta sūtījumā nosūtīta uz Līgumā norādīto Puses adresi, uzskatāma par paziņotu 7. (septītajā) dienā pēc sūtījuma nodošanas sakaru iestādē, savukārt, ja tā nosūtīta elektroniski uz Pušu norādītajām e-pastu adresēm, parakstīta ar drošu elektronisko parakstu un satur laika zīmogu, tad uzskatāma par paziņotu 2. (otrajā) dienā pēc nosūtīšanas.
11.4. Ja kādai no Pusēm tiek mainīts juridiskais statuss, Puses amatpersonu paraksta tiesības vai kāds no Līguma minētajiem Pušu rekvizītiem, telefona, e-pasta adrese, biroja pasta adrese u.c., tad Puse nekavējoties rakstiski paziņo par to pretējai Pusei. Ja Puse neizpilda šo noteikumu, uzskatāms, ka pretējā Puse ir pilnībā izpildījusi savas saistības, lietojot Līgumā norādīto informāciju. Šis noteikums attiecas arī uz Līgumā minētajiem Pušu pārstāvjiem un to rekvizītiem.
11.5. Atbilstoši PIL 63. panta ceturtajā daļā noteiktajam, ja Apdrošinātājs piesaista apakšuzņēmējus, tam pēc Līguma slēgšanas tiesību piešķiršanas, un ne vēlāk kā uzsākot Līguma izpildi, jāiesniedz Pakalpojuma sniegšanā iesaistīto apakšuzņēmēju sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Līguma izpildes laikā Apdrošinātājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Pakalpojuma sniegšanā.
11.6. Apdrošinātājs bez saskaņošanas  ar Pasūtītāju nav tiesīgs veikt Līguma izpildē iesaistītā apakšuzņēmēju nomaiņu un iesaistīt papildu apakšuzņēmējus. Nomaiņa un piesaiste tiek veikta atbilstoši PIL 62. pantam.
11.7. Apdrošinātājs Līguma izpildē iesaista apakšuzņēmējus, uz kuru iespējām Atklātā konkursā balstījies, saskaņā ar  Līguma izpildē iesaistīto speciālistu sarakstu un apakšuzņēmēju sarakstu ________________ (norāda pēc nepieciešamības).
11.8. Gadījumā, ja Līguma izpildes laikā (ja attiecināms) tiek nomainīts apakšuzņēmējs vai tiek iesaistīts jauns apakšuzņēmējs vai arī šādu apakšuzņēmēju apakšuzņēmējs, kuri atbilst PIL 63. panta trešās daļas izpratnē un kuru sniedzamo pakalpojumu vērtība ir vismaz 10 000 euro, izslēgšanas nosacījumu pārbaude tiks veikta atbilstoši PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punkta noteikumiem  uz to datumu, kad Pasūtītājs no Apdrošinātāja ir saņēmis lūgumu veikt apakšuzņēmēja nomaiņu vai jauna apakšuzņēmēja piesaisti.
11.9. Puses strīdus risina savstarpēju sarunu ceļā. Ja šādā veidā 30 (trīsdesmit) dienu laikā vienošanos panākt nav iespējams, Puses strīdu risina atbilstīgi Latvijas Republikā spēkā esošajiem normatīvajiem aktiem.
11.10. Ja rodas strīds par Līguma saistību saturu, Līguma noteikumu interpretācijā Puses piemēro Atklāta konkursa noteikumus un Apdrošinātāja iesniegto piedāvājumu.
11.11. Līgums sagatavots latviešu valodā uz __ (_______) lapām, noformēts elektroniskā dokumenta veidā. Pusēm  ir pieejams Līgums elektroniskā formātā. Līgumam tā noslēgšanas brīdī ir šādi pielikumi (norāda pēc nepieciešamības): 
1. pielikums – “Tehniskā specifikācija – tehniskais piedāvājums” uz ____ lapām;
2. pielikums – “Finanšu piedāvājums” uz ___ lapām.
12. Pušu rekvizīti un paraksti

	Pasūtītājs:
Rīgas Stradiņa universitāte
Reģ. Nr. 90000013771
Adrese:
Dzirciema iela 16, Rīga, LV-1007
Banka: A/S “Swedbank”
SWIFT:  HABALV22
Konts: LV02HABA0551000376050
Banka: A/S “SEB banka”
SWIFT: UNLALV2X
Konts: LV28UNLA0050013752619

Amats
Vārds Uzvārds
(norāda atbilstoši nepieciešamībai)
__________________________
 (paraksts)
	Apdrošinātājs: 
___ “________________”
Reģ. Nr. ________________
Adrese:
________________________
Banka: __ “_______________”
SWIFT: ________________
Konts:
___________________________



Amats
Vārds Uzvārds
(norāda atbilstoši nepieciešamībai)
__________________________
(paraksts)



DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

